ಡ್ರಗ್ಸ್ ದಂಧೆ ಆರೋಪಿ ಅನಿಕಾ ನನಗೆ ಪರಿಚಿತರು ಆಯಡಂ ಪಾಷಾ ಬೆಂಗಳೂರು: ಡ್ರಗ್ಸ್ ದಂಧೆಯ ಕಿಂಗ್ಪಿನ್ ಅನಿಕಾ ನನಗೆ ಪರಿಚಯವಿರೋದು ನಿಜ ಅಂತಾ ಬಿಗ್ಬಾಸ್ ಖ್ಯಾತಿಯ ಆಯಡಂ ಪಾಷಾ ಹೇಳಿದ್ದಾರೆ. ಮಾಧ್ಯಮಗಳ ಜೊತೆ ಮಾತನಾಡಿದ ಆಯಡಂ ಪಾಷಾ.. ನನಗೆ ಆರೋಪಿ ಅನಿಕಾ ಗೊತ್ತು. ಕಳೆದ ಒಂದು ವರ್ಷದ ಹಿಂದೆ ಕಮ್ಮನಹಳ್ಳಿಯ ಕ್ಲಬ್ನಲ್ಲಿ ನನಗೆ ಪರಿಚಯ ಆಗಿದ್ದಾರೆ. ನಿಖಿ ಅಂತ ಎಲ್ಲರ ಜೊತೆ ಪರಿಚಯ ಮಾಡಿಕೊಂಡ್ರು. ಡ್ರಗ್ಸ್ ಸಪ್ಲೈ ಮಾಡ್ತಿದ್ರು ಅಂತ ನನಗೆ ಗೊತ್ತಿಲ್ಲ. ಸಿನಿಮಾ ಸೆಲೆಬ್ರಿಟಿಗಳ ಜೊತೆ ನನಗೆ ನಂಟಿಲ್ಲ, ಹಾಗಾಗಿ ಅನಿಕಾ ಜೊತೆ ಯಾರು ಬರ್ತಿದ್ರು ಅನ್ನೋದು ಗೊತ್ತಿಲ್ಲ. ನಾನು ಕ್ಲಬ್ಗೆ ಡ್ಯಾನ್ಸ್ ಮಾಡಲು ಹೋಗ್ತಿದ್ದೆ ಅಂತಾ ಹೇಳಿದ್ದಾರೆ. ಡ್ರಗ್ಸ್ ದಂಧೆ ಆರೋಪದ ಮೇಲೆ ಅನಿಕಾಳನ್ನ ಎನ್ಸಿಬಿ ಬಂಧಿಸಿದೆ. ಆಯಡಂ ಪಾಷಾ ಅವರು ಡ್ರಗ್ಸ್ ದಂಧೆ ವಿಚಾರದಲ್ಲಿ ಅನಿಕಾ ಪರಿಚಯ ಆಗಿದ್ದಾರೆ ಅಂತಾ ಎಲ್ಲಿಯೂ ಕೇಳಿಬಂದಿಲ್ಲ. ಮಾಧ್ಯಮಗಳ ಜೊತೆ ಮಾತನಾಡುವಾಗ ನನಗೆ ಅನಿಕ ಗೊತ್ತು ಅಂತಾ ಹೇಳಿದ್ದಾರಷ್ಟೇ.